Държавен вестник, бр. 50, 2011 г., стр. 11

БРОЙ  50	
Д Ъ Р Ж А В Е Н  В Е С Т Н И К 	
СТР.  11  
8. други документи, свързани със специфи­
ката на работното място и упражняването на 
професията и дейността, изисквани съгласно 
нормативни актове или от работодателя при 
провеждане на пазарния тест;
9. копие на редовен документ за задгра­
нично пътуване на чужденеца със страниците 
на снимката и личните данни.
(2) Агенцията по заетостта може да изисква 
допълнителни документи за удостоверяване 
изпълнението на условията за даване на раз­
решението по чл. 18, ал. 1, когато предста­
вените документи са недостатъчни или не са 
в изискуемия вид, като уведомява писмено 
вносителя на заявлението и определя срок 
за представянето им. Срокът за даване на 
разрешението спира да тече до получаване на 
допълнителната информация или документи. 
Ако същите не бъдат представени в определе­
ния срок, заявлението не се разглежда.
(3) Разрешението за упражняване на висо­
коквалифицирана заетост по чл. 18, ал. 1 се 
дава еднократно за конкретен чужденец и за 
срока на трудовия му договор.
(4) Подновяването на разрешението за 
следващата година става, когато условията 
по първоначалното разрешение не са про­
менени, което се декларира от работодателя 
пред Агенцията по заетостта в 15-дневен срок 
преди изтичане срока на валидност на Синята 
карта на ЕС на чужденеца.
Чл. 21. Агенцията по заетостта отказва 
да даде разрешение по чл. 18, ал. 1, когато:
1. министърът на труда и социалната по­
литика е наложил ограничения на достъпа 
на чужденци до пазара на труда съгласно 
чл. 73а ЗНЗ, включително за упражняване 
на висококвалифицирана заетост;
2. са налице условията по чл. 8, т. 3 – 5;
3. не са спазени разпоредбите на чл. 19 и 
чл. 20, ал. 1 и 2.
Чл. 22. (1) Изпълнителният директор на 
Агенцията по заетостта взема решение за 
даване или подновяване на разрешението по 
чл. 18, ал. 1 или решение за отказ, ако са 
налице основания по чл. 21, в 15-дневен срок 
от подаване на заявлението, като уведомява 
писмено вносителя и органите на Министер­
ството на вътрешните работи.
(2) Отказът по ал. 1 може да бъде обжалван 
по реда на Административнопроцесуалния 
кодекс.
Чл. 23. Разрешение за смяна на работода­
теля при условията на чл. 74г ЗНЗ се дава при 
спазване изискванията на чл. 19 и по реда на 
чл. 20, ал. 1.
Чл. 24. Когато не са спазени разпоредбите 
на чл. 74д, ал. 3 и 4 ЗНЗ, както и условията за 
достъп до пазара на труда съгласно наредбата, 
Агенцията по заетостта изготвя мотивирано 
предложение до органите на Министерството 
на вътрешните работи за отнемане или не­
подновяване на Синя карта на ЕС.“
Заключителни разпоредби
§ 15. В Наредбата за условията и реда за 
извършване на посредническа дейност по нае­
мане на работа, приета с Постановление № 107 
на Министерския съвет от 2003 г. (обн., ДВ, 
бр. 49 от 2003 г.; изм. и доп., бр. 52 от 2006 г., 
бр. 22 от 2010 г.; Решение № 12614 на Върхов­
ния административен съд от 2010 г. – бр. 88 
от 2010 г.), се правят следните изменения:
1. В чл. 8, ал. 1 т. 5 се изменя така:
„5. идентификационен номер на издаде­
ното от Комисията за защита на личните 
данни удостоверение за вписване в регистъра 
по чл. 10, ал. 1, т. 2 от Закона за защита на 
личните данни.“
2. В приложение № 1 към чл. 7, т. 13 ду­
мите „копие от удостоверението за вписване 
в регистъра на администраторите на лични 
данни съгласно Закона за защита на личните 
данни“ се заменят с „идентификационен но­
мер на издаденото от Комисията за защита 
на личните данни удостоверение за вписване 
в регистъра по чл. 10, ал. 1, т. 2 от Закона за 
защита на личните данни“.
§ 16. Постановлението влиза в сила от 
15 юни 2011 г.
За министър-председател:
Цветан Цветанов
Главен секретар на Министерския съвет:
Росен Желязков
7757
ПОСТАНОВЛЕНИЕ № 176
ОТ 23 ЮНИ 2011 Г.
за изменение на Постановление № 86 на 
Министерския съвет от 2010 г. за заплатите 
на военнослужещите и цивилните служители 
по Закона за отбраната и въоръжените сили 
на Република България и на държавните 
служители и лицата, работещи по трудово 
правоотношение по Закона за Министерството 
на вътрешните работи (ДВ, бр. 36 от 2010 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 1, ал. 1 думите „2010 г.“ се за­
менят с „2011 г.“.
§ 2. В чл. 2 се правят следните изменения:
1. Алинея 1 се отменя.
2. В ал. 2 думите „1 март 2010 г.“ се заменят 
с „1 януари 2011 г.“.
3. Алинея 3 се отменя.
4. В ал. 4 думите „1 март 2010 г.“ се заменят 
с „1 януари 2011 г.“.
§ 3. В чл. 5 думите „2010 г.“ се заменят с 
„2011 г.“.
§ 4. Приложение № 1 към чл. 1, ал. 1 се 
изменя така: